Folketing
2003-05-06

Kim Sejr, at det da er fuldstændig rigtigt, at vi nu ændrer handlekommunebegrebet, og det kan gøre forældresamarbejdet mere besværligt, men omvendt har vi her også afsat midler til efteruddannelse, der netop skal sætte fokus på det. Det er noget af det, jeg tror vil rykke sig i retning af, at man faktisk lærer at bruge nogle af de redskaber, man kan bruge i dag. Uanset om vi vedtager, at det her skal være lovpligtigt, så er vi jo nået lige så langt, hvis vi kan få sagsbehandlerne til at forstå, at det er en rigtig god idé, at man får lavet en handleplan, og at det faktisk er noget, der kan gøre arbejdet lettere på det lange sigt. Til fru Pernille Falcon må jeg sige, at vi altså er uenige. Man kan jo altid diskutere, om flere penge generelt vil øge kvaliteten af det, man beskæftiger sig med. Men netop her, hvor vi - i den lov, som hr. Kim Sejr henviser til - ændrer handlekommunebegrebet, bliver der jo givet penge med.